Publication: Magyar Közlöny
Issue: MK-2003-96 (Year: 2003, Number: 96)
Era: 1990-2004
Section: az 58/1999. (XII. 30.) BM rendelethez]
Paragraph Index: 137

4. A nyilvántartási rendszerekhez való jogosultságok beállításával egyidejûleg — a biztonsági rendszer elemeként — a Hivatal SMART kártyát biztosít. 4.1. A jogosult a kártyát nem viheti ki a polgármesteri hivatalból, illetve az okmányirodából, azt a munkaidõn kívül biztonságos, jól elzárható és illetéktelen személyek számára hozzáférhetetlen helyen kell tárolni. 4.2. A jogosult a kártya használatát más személynek nem engedheti át, a kártya és a nyilvántartási rendszerek használatát biztosító egyéb — felhasználói kézikönyv (alkalmazói utasítás) szerinti — azonosítót (jelszó, PIN-kód, felhasználói azonosító) más személynek nem hozhatja tudomására. Ez alól kivételt képeznek az okmányiroda technikai eszközein és az általa használt hálózaton keresztül a választásokkal összefüggésben végzett adatkezelési feladatok. Ezek ellátása érdekében az erre — a jegyzõ által — kijelölt személyek jogosultak a fenti azonosítók megismerésére. Utóbbi esetben a kártyahasználat ideiglenes átadását jegyzõkönyvben kell rögzíteni, és a választási feladatok befejeztével a korábbi azonosítókat lehetõség szerint rögtön meg kell változtatni. 4.3. A jogosult a kártya elvesztését, megrongálódását, megsemmisülését, a 4.2. pont szerinti egyéb azonosító elfelejtését, illetéktelen birtokába kerülését haladéktalanul köteles bejelenteni a jegyzõnek. Az elõbbi tényekrõl, körülményekrõl a jegyzõ haladéktalanul (pl. telefonon, faxon, elektronikus formában), de legkésõbb a bekövetkezés/felismerés napját követõ munkanapon jegyzõkönyv formájában — írásban — köteles tájékoztatni a Hivatalt a szükséges intézkedések végrehajtása érdekében. A Hivatal a felhasználói kártya pótlását 5 munkanapon belül biztosítja. 4.4. A jogosult a kártyát az 1. pont szerinti hozzáférési jogosultság megszûnésekor, illetve új kártya kibocsátása esetén köteles leadni a jegyzõnek, aki az átvételt írásban igazolja, és a 3.3. pontban foglaltak szerint jár el. 2003/96. szám

Source: https://magyarkozlony.hu/hivatalos-lapok/0432b7e5c92216781437c04e8e0a88a56184096c/dokumentumok/1eec3e2583eed9d0fc1965c67d58e269f8b86857/letoltes